वह महामानव जिसने सन बयालीस के 'भारत छोडो' आन्दोलन में बड़ी प्रभावी भूमिका निभाई थी, समाजवादी कांग्रेस के अग्रणी नेता के रूप में देश के नवयुवकों को नयी दिशा दी थी! चम्बल घटी के अक्खड़ डाकुओं से विनम्र आत्म-समर्पण प्राप्त किया था, जो सर्वोदय और अन्त्योदय जैसी लहरों के प्राणदाता बने थे! जिन्होंने संपूर्ण क्रांति जैसा लोकोद्धारक कार्यक्रम केवल सिद्धांत रूप में पेश ही नहीं किया, अपितु उसे कार्यान्वित करने के लिए भरसक प्रयास भी किया था और जो 1977 में सभी विरोधी दलों के बीच ऐक्य स्थापित करने वाली प्रेरक शक्ति के रूप में उभरे थे! ऐसे वैविध्य-पूर्ण मानव की जीवन कथा को पढ़कर मैं धन्य हो गयी!